open-index/open-wikipedia-markdown huggingface dataset:
אוקלידס (חללית)

**אוקלידס** (באנגלית: **Euclid**), הוא טלסקופ חלל של סוכנות החלל האירופית ששוגר לחלל בשנת 2023. הוא פעיל בתחום הספקטרום הנראה וקרוב לתת אדום. הפרויקט הוא חלק של תוכנית "חזון קוסמי" של הסוכנות האירופית.

הטלסקופ נקרא על שמו של המתמטיקאי היווני אוקלידס מאלכסנדריה (300~ לפנה"ס) אשר נחשב לאבי הגאומטריה. הטלסקופ מיועד לחקור את החומר האפל והאנרגיה האפלה על ידי מדידה מדויקת יותר של האצת התפשטות היקום, ולייצר מפה תלת-ממדית של היקום. החללית מתוכננת לעבודה במשך שש שנים. לניצול המידע שמתקבל הוקם צוות בין-לאומי שכולל 1,200 אנשים מ-18 מדינות. הצילומים הראשונים התקבלו ב-7 בנובמבר 2023.

## היסטוריה
הפרויקט אושר כחלק של תוכנית "חזון קוסמי" בשנת 2012 תוך איחוד של שתי הצעות. בשנת 2013 נחתם הסכם עם נאס"א שמגדיר את חלקה בפרויקט.

בבניית החללית הועברה לסניף איטלקי של Thales Alenia Space. הטלסקופ, בקוטר של 1.2 מטרים, יוצר בטולוז, במפעל של איירבוס ביטחון וחלל. מכשירים מדעיים נוספים נבנו על ידי צוות של מדענים מ-13 מדינות אירופה וארצות הברית.

על החללית הותקן פאנל סולארי, שמספק אנרגיה למכשירי החללית, ומדחף לשליטה על המסלול. יכולת העברת הנתונים היא 850 גיגהביט ביום בקצב עד 55 מגהביט בשנייה. הנתונים מועברים לתחנת הקרקע של סוכנות האירופית בספרד.

שיגור הטלסקופ תוכנן להתבצע בעזרת משגר רוסי ממרכז החלל הגיאני, אך בשל פלישת רוסיה לאוקראינה עבר השיגור לנמל החלל קייפ קנוורל ובוצע ב-1 ביולי 2023 בעזרת משגר מדגם פלקון 9.

לאחר השיגור החלה החללית תהליך מעבר לנקודת לגראנז' L2. היא הגיעה ליעדה כעבור חודש. לאחר תקופת כיול ובדיקות שנמשכה כשלושה חודשים עברה החללית לעבודה סדירה.

[|ממוזער|280px| [ערפילית ראש הסוס, צולמה על ידי אוקלידס]]

## קישורים חיצוניים

* סיכום המשימה
* 

## הערות שוליים

קטגוריה:תוכנית החלל האירופית
קטגוריה:טלסקופי חלל הקרויים על שם אישים
שני אלונים

"**שני אלונים**" הוא שיר שנכתב על ידי המשורר נתן יונתן והולחן בידי גידי קורן. ידוע ביצועם של להקת האחים והאחיות.

השיר פורסם לראשונה בעיתון "משמר לילדים" בדצמבר 1958. השיר הוא קינה על שני עצי אלון שנגדעו בקיבוץ שריד בו התגורר יונתן.

על האלונים בשיר סיפרה צפירה, אשתו הראשונה של יונתן: 

לאחר נפילתם של בנו  וחברו לצוות הטנק . נתן יונתן שייך את השיר לנפילת בנו וחברו. בספרו "שירים על אדמה ומים", הקדיש אותו לזכרו של שפירא. כך השיר קיבל משמעות חדשה.
"שני אלונים" התפרסם מחדש במשמעותו הטרגית. במקור, נכתב ללחן רוסי לשיר "עץ חוזרר דק", ולאחר מלחמת יום הכיפורים כתב גידי קורן לחן חדש שהתפרסם בביצוע להקת "האחים והאחיות". השיר הוצג כמועמד למצעדי הפזמונים השבועיים של הגל הקל ב-19 בפברואר 1975 וצעד בו ארבעה שבועות. בשיאו הגיע למקום ה־12 במצעד. השיר הופיע באלבומה של הלהקה, "חופים".

## קישורים חיצוניים
* 

## הערות שוליים

קטגוריה:שירי האחים והאחיות
קטגוריה:שירים בעברית
קטגוריה:שירים שנכתבו על ידי נתן יונתן
קטגוריה:שירים שהולחנו על ידי גידי קורן
קטגוריה:שירים על עצים
קטגוריה:שירי זיכרון חללי מערכות ישראל
תכונות תרמודינמיות מופחתות

התכונות התרמודינמיות המופחתות של זורמים (Reduced Thermodynamic Properties) הם הכינוי של משתני המצב של הזורם (לחץ, טמפרטורה ונפח), המנורמלים בערך המתאים שיש לזורם בנקודה הקריטית שלו

התכונות המופחתות הן חסרות מימד, ומשמשות לניסוח נוח של עקרון המצבים התואמים על פי ואן דר וואלס. התכונות המופחתות מהוות רכיב במשוואות מצב אחדות של גזים ממשיים (ריאליים).

## לחץ מופחת
לחץ מופחת מוגדר כיחס בין ערך הלחץ הקיים בזורם (p) לבין הלחץ שיש לזורם הספציפי בנקודה הקריטית, ומכונה הלחץ הקריטי (p_{\rm c}):p_{\rm r} = {p \over p_{\rm c}}

## טמפרטורה מופחתת
טמפרטורה מופחתת מוגדרת כיחס בין ערך הטמפרטורה הקיימת בזורם (T)לבין הטמפרטורה שיש לזורם הספציפי בנקודה הקריטית, ומכונה הלחץ הקריטי (T_{\rm c}):

T_{\rm r} = {T \over T_{\rm c}} את ערכי הטמפרטורות מבטאים בסקלת קלווין.

## נפח סגולי מופחת
נפח סגולי מופחת של זורם הוא הערך שיחושב לזורם זה על פי משוואת הגזים האידיאליים במונחי לחץ מופחת וטמפרטורה מופחתת: v_{\rm r} = \frac{vp_{\rm c}}{RT_{\rm c}}\,R הוא קבוע הגזים האוניברסלי.

## ראו גם
* Departure function

## הבהרות

## הערות שוליים

קטגוריה:תרמודינמיקה
קטגוריה:גזים
שמן מקדמיה

**שמן מקדמיה** הוא שמן לא נדיף המופק מהאגוזים של עץ המקדמיה. בקולינריה, שמן זה משמש כשמן לטיגון או לסלט. כמו כן, השמן מופיע במוצרי קוסמטיקה בעיקר בשל תכונותיו המרגיעות והיותו חומר מקבע ריח.

## תיאור

תכולת השומנים של שמן מקדמיה הוא כ- ותכולת הסוכר של שמן זה הוא כ-. השמן צלול בצבע ענברי קל עם ריח מעט אגוזי. המשקל הסגולי שלו הוא 900–920, ונקודת ההבזק שלו נמצאת מעל 300 מעלות צלזיוס (572 מעלות פרנהייט).

## שימושים
לשמן אגוזי מקדמיה יש תכונות המועילות לבישול בחום גבוה, כגון נקודת עשן גבוהה ועמידות בפני פירוק חמצוני. תכונות אלו מעידות על התאמתו לטכניקות קולינריות הכרוכות בחום. במחקר שבדק את ההבדלים בין ביצועי שמן דקלים מעודן ומפושט ריח לבין שמן מקדמיה מהמין *[[Macadamia integrifolia]]* , נמצא כי שמן מקדמיה זה הפגין יציבות מוגברת וחמצון מופחת לעומת שמן הדקלים.

השימוש העיקרי של שמן מקדמיה הוא כרוטב. בעוד שסבילות החום של שמן מקדמיה נתמכת בבישול, לרוב הוא מועדף ביישומים גולמיים כדי למנף באופן מלא את פרופיל הטעמים הייחודי של השמן.

## קישורים חיצוניים

## הערות שוליים

מקדמיה
נסאל (גבינה)

גבינת **נסאל** (ברומנית: **Năsal (caș)**; בהונגרית: **Noszolyi sajt**) היא גבינה רומנית מסורתית הנושאת אותו שם כמו הכפר שבו היא מיוצרת בנפת Țaga, במחוז קלוז'.

## מאפיינים
זוהי גבינה מיושנת חצי רכה העשויה מחלב פרה. נאסל מיוצרת על ידי חברת מחלבות Napolact, במערה טבעית המשמשת באופן מסורתי בתהליך ייצור הגבינה עוד מימי הביניים. מאפייניו וטעמו מוענקים מהתנאים המיקרוביולוגיים הייחודיים שבהם הוא מיוצר. סלע המערה וחיידקי ה-Brevibacterium linens שהתפתחו בה, הטמפרטורה והלחות הקבועים, פועלים על הגבינות המיוצרות שם.

מצעי Brevibacterium נמצאים בכל מקום על העור האנושי, שם הם גורמים לריח כף הרגל. אותו חיידק משמש גם לתסיסת מספר גבינות כמו לימבורגר, פור סאלו וכאמור נסאל. ריחו מושך גם יתושים.

## מקור
יאנוש שילינג, אדריכל הונגרי (כל האזור של טרנסילבניה היה תחת שלטון הונגרי במשך כ-900 שנה עד סוף מלחמת העולם הראשונה), רכש חווה בנסאל באמצע המאה ה-19. הוא או בנו, אוטו שילינג, החלו לייצר גבינה במרתפי החווה במאה ה-19. הגבינה התפרסמה בטרנסילבניה, וזכתה במדליית זהב בתערוכה העולמית של פריז (1900). החווה הולאמה ב-1948 וב-1954 נבנה מפעל גבינות קטן יותר בכפר.

## אגדה
כפי שמספרת האגדה, הכפר נסאל היה בבעלותו של רוזן עשיר ואכזר. יום אחד התעלמו כמה איכרים ממצוות האציל ולקחו כמה חתיכות מהגבינה שלו עבור ילדיהם. הם החביאו את הגבינה במערה ליד הכפר נסאל, ולא מיהרו ללכת לקחת אותה. שבועות חלפו, ויום אחד נכנס כפרי למערה, משוכנע שימצא את הגבינה רקובה. להפתעתו, הוא מצא אותה במצב טוב. הגבינה שינתה את צבעה לצהוב אדמדם, אבל הטעם היה טוב מאוד, על אף הריח שלה. לבסוף גילה הרוזן והעניש את האיכרים. עם זאת, שמר את הגבינה מהמערה, והחל להגיש אותה לכל אורחיו האצילים, גאה בטעמה המעולה וזמן קצר לאחר מכן החל לאחסן את הגבינות שלו במערה.

## לקריאה נוספת
* נפולקט

## קישורים חיצוניים

## הערות שוליים

קטגוריה:גבינות רומניות
ציפורן (כתיבה)

ממוזער|שמאל|150px|ציפורן מתכתית
**ציפורן** הוא אביזר המולבש על קצה של עט דיו ומאפשר כתיבה עם דיו על חומר כתיבה, בדרך כלל נייר. הציפורן עשוי ממתכת והיא מעוצבת עם קצה מחודד ומפוצל.

את עט הדיו עם הציפורן בקצה טובלים בקסת דיו וכותבים עם הדיו, שנצמד לציפורן וכשהדיו אוזל, טובלים שוב את הציפורן בקסת. מבנה הציפורן נועד לנתב את נוזל הכתיבה לקצה המפוצל. הפיצול של הקצה מאפשר לשלוט ברוחב קצה הציפורן על ידי לחיצה על כלי הכתיבה, ככל שנלחץ יותר, נפתח הסדק וזורם יותר נוזל לכתיבה. 

הציפורן הומצאה במצרים העתיקה והולבשה על הקנים. את הציפורנים יצרו ממתכות רכות, כמו נחושת. עם הזמן שוכללו עטי דיו רגילים לעט נובע, שגם קצהו הסתיים בציפורן. עטים נובעים היו שכלול יוקרתי, לכן נהגו לצפות חלק מהצפורנים בזהב ומחירם עלה בהתאם. לא ייצרו את כל הציפורן מזהב בגלל רכות המתכת, לכן הסתפקו בציפוי זהב.

הציפורן איבדה את מקומה, כשהופיעו העטים הכדוריים, שלא נזקקו לה, אך עדיין יש הרואים בעט עם ציפורן סמל סטטוס וממשיכים להשתמש בהם. ציפורן אפשר להחליף אם הקצה התכהה או שמעדיפים ציפורן אחרת.
כיום עושים שימוש בציפורן כטכקה אמנותית ובעיקר לקליגרפיה.

## קישורים חיצוניים

## הערות שוליים

קטגוריה:אמצעי כתיבה
קטגוריה:קליגרפיה
אדרי אמברבה

**אדריאן "אַדְרִי" אֶמְבַּרְבָּה בְּלָאסְקֶס** (בספרדית: **Adrián "Adri" Embarba Blázquez**; נולד ב-7 במאי 1992) הוא כדורגלן ספרדי המשחק בעמדת הקיצוני באלמריה.

## קריירה
אמברבה, שנולד במדריד, סיים את קריירת הנוער שלו עם חטאפה, לאחר תקופות נוער עם ריאל מדריד השכנה. הוא ערך את הופעת הבכורה שלו בבוגרים בעונת 2011-12, וכבש שישה שערים בליגה השלישית בספרד.

ביולי 2013, אמברבה הצטרף לראיו וייקאנו. הוא ערך את הופעת הבכורה שלו בקבוצה הראשונה - בלה ליגה - ב-30 באוגוסט, עלה מהספסל עבור יאגו פאלקה הפצוע ושיחק 65 דקות בתבוסה ביתית 1-2 מול לבאנטה.

ב-12 ביוני 2014, אמברבה חתם על חוזה חדש לשלוש שנים עם ראיו. הוא הבקיע את השער המקצועי הראשון שלו ב-14 במרץ של השנה שלאחר מכן, בניצחון 3-1 על גרנדה בוואיקאס.

אמברבה כבש שני שערים ב-28 הופעות במהלך עונת 2015/16, כשהמועדון ספג ירידה. ב-8 באוקטובר 2017, הוא הבקיע צמד ב-4–1 ביתי בליגה השנייה נגד ריאל ויאדוליד.

ב-19 בדצמבר 2017, לאחר שביסס את עצמו כשחקן הרכב קבוע, חידש אמברבה את חוזהו עד 2021. הוא השיג עלייה לליגה הבכירה בעונת 2017/18, כבש שמונה פעמים והוסיף 14 אסיסטים.

אמברבה עבר לאספניול ב-23 בינואר 2020, לאחר ששולם סעיף השחרור שלו בסך 10 מיליון אירו. לאחר שירד ליגה בעונתו הראשונה, הוא עזר לקבוצתו לחזור לליגה הראשונה על ידי כיבוש תשעה שערים.

ב-24 באוגוסט 2022, עבר אמברבה לאלמריה, העולה החדשה ללה ליגה.

## תארים
;ראיו
* הליגה הספרדית השנייה, 2017/2018

;אספניול
* הליגה הספרדית השנייה, 2020/2021

## חיים אישיים
בן דודו של אמברבה, אייזק, כדורגלן אף הוא.

## קישורים חיצוניים

קטגוריה:כדורגלנים ספרדים
קטגוריה:כדורגלני ראיו ואייקאנו
קטגוריה:כדורגלני אספניול
קטגוריה:כדורגלני אלמריה
קטגוריה:ספרדים שנולדו ב-1992
משה גרשטל

**משה (מוריס) גרשטל** (5 באפריל 1886 – 29 במרץ 1961) היה אדריכל אוסטרי-ישראלי שפעל באוסטריה, רומניה ובארץ ישראל ובמדינת ישראל.

## ביוגרפיה
גרשטל נולד ביריצ'וב נובי שבגליציה הפולנית. בנם של רחל ומרדכי גרשטל (בנו של הרב שמואל גרשטל). בשנת 1914 סיים את לימודיו באדריכלות באוניברסיטה הטכנית של וינה , בין היתר למד אצל מקס פון פרסטל. במלחמת העולם הראשונה שירת כקצין חיל רגלים בצבא האוסטרו-הונגרי. לאחר המלחמה, תכנן פרויקטיים לדיור בווינה, סנט פולטן ואמשטטן. בשנת 1922 היגר לרומניה ובנה אחוזות רבות בבוקרשט.

בשנת 1933 עלה לארץ ישראל והתיישב בחיפה, שם עבד כאדריכל עד מותו. בחיפה שילב מסורת בנייה מזרחית עם אלמנטים סגנוניים מודרניים. הוא תכנן מבנים עבור ערביי העיר. מבני הציבור הגדולים שלו בחיפה מאפיינים את חיפה עד היום. גרשטל תכנן בין היתר את מבנה שוק תלפיות שבשכונת הדר הכרמל, את בית התעשייה שבשכונה ואת מבנהו הישן של בית החולים כרמל.

## חיים אישיים
בשנת 1913 התחתן עם הורטנס מרקוביץ', בתו של אדריכל, ונולדו להם שני בנים, ליאופולד גרשטל (2010-1925), שהמשיך בדרכו המקצועית כאדריכל ואוסוולד גרסטל (1923-2013), רופא שיניים ומוזיקאי (מלחין).

## עבודות נבחרות
### מבנים בחיפה
* **בית קרמאן** - רחוב סירקין 27, חיפה (1937)
* **בית עספור** - רחוב טשרניחובסקי 25, חיפה (1937)
* **בית ג'מיל חביבי** - רחוב טשרניחובסקי 27, חיפה (1938)
* **בית אגנס ח'ורי** - רח' טשרניחובסקי 29, חיפה (1937)
* בניין ברחוב עובדיה 35 רמת התשבי
* **[[שוק תלפיות]]** - רחוב סירקין 39, חיפה
* **בית התעשייה** (ברמא)
* **בית ASSASA** נקרא גם **בית מויאל**
* מבנה הישן של בית חולים כרמל - רחוב חורב 2, חיפה (1935)

### מבנים מחוץ לחיפה
* **בית לישנסקי** - רחוב הראשונים 42, מטולה
* **[[פינגוין (מסעדה)|מסעדת פינגווין]]** - שדרות הגעתון, נהריה
* **החווה החקלאית** - כפר אבטין

## גלריה

קובץ:Talpiyot Market Hadar.jpg|שוק תלפיות
קובץ:Rosh Pina - Hrishonim street - Lishansky house.jpg|בית לישנסקי, רחוב הראשונים 42, מטולה
קובץ:Old Carmel Medical Center (3).JPG|מבנה הישן של בית חולים כרמל
קובץ:Rushmia Bridge.JPG|בית התעשייה


## ראו גם
* הסגנון הבין-לאומי בארץ ישראל

## קישורים חיצוניים
* 
* Moshe Gerstel - Moritz Gerstel
* Gerstel, Moshe (Moritz), KIT – The Research University in the Helmholtz Association 
* משה גרשטל M.J.Gerstel בפייסבוק
* 

## הערות שוליים

קטגוריה:אדריכלים ישראלים
קטגוריה:חיפה: אישים
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1886
קטגוריה:ישראלים שנפטרו ב-1961
דרך שתי נקודות

"**דֶּרֶךְ שְׁתֵּי נְקֻדּוֹת**" הוא שיר של המשורר יהודה עמיחי שזכה ללחן של שלמה ארצי. השיר הולחן במיוחד לערב שירי משוררים הראשון של גלי צה"ל. את העיבוד המוזיקלי לשיר עשה אלברט פיאמנטה.

## רקע לכתיבת השיר ותוכנו
השיר נכתב בהשראת "דרך שתי נקודות עובר רק קו ישר אחד" – הנחה בסיסית מתחום הגאומטריה המוכרת מלימודי המתמטיקה לתלמידי התיכון. בשיר הופכת הנחה זו למטאפורה, "שתי הנקודות" שמחברות ביניהן לאהבה.

השיר זכה להצלחה רבה עם צאתו, ונכלל באלבומו של ארצי "פתאום אחר ימים רבים", אלבום שירי משוררים, ובהם שירים של נתן זך, חיים גורי, ודליה רביקוביץ.

ארצי שנפגש מספר פעמים עם עמיחי ושאל אותו על הלחן סיפר לימים: 

עם צאתו צעד השיר 12 שבועות במצעדי הפזמונים של תשל"ב ובשיאו הגיע למקום הראשון בו שהה שבועיים. השיר הגיע למקום ה-22 במצעד השנתי, וארצי נבחר לזמר השנה.

## קישורים חיצוניים

## הערות שוליים

קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי יהודה עמיחי
קטגוריה:שירים שהולחנו על ידי שלמה ארצי
בינג'ואו (שאאנשי)

**בינג'ואו** (בסינית: **彬州**; בפין-יין: **Bīnzhōu**) היא נפה עירונית השייכת לנציבות העירונית שיין-יאנג במרכז מחוז שאאנשי שבמרכז הרפובליקה העממית של סין. הנפה העירונית שוכנת בצפון-מערב הנציבות העירונית שיין-יאנג וגובלת עם מחוז גאנסו גבול שאינו רציף - הן מצפון והן מדרום-מערב. על פי מפקד האוכלוסין משנת 2020, אוכלוסייתה מנתה 300,226 תושבים.

## היסטוריה
שמאל|ממוזער|250px|מפה הכוללת את נפת בין (1955)
כאשר בינג'ואו הוקמה לראשונה בתקופת שושלת צ'ין, היא נקראה **נפת צ'י**. מאוחר יותר, השם שונה ל**שינפינג ג'ון**. בתקופת שושלת טאנג, שם העיר שונה לבינג'ואו&#x5B;*[[ויקיפדיה:תאריכים|<span title="The time period mentioned near this tag is ambiguous. (August 2018)">מתי?</span>]]*&#x5D;, בעוד בשנת 1913, הוא שונה ל**נפת בין** (邠县;邠縣). בשנת 1964 שונה השם פעם נוספת, קרוב יותר לצורתו הנוכחית (彬县;彬縣). במאי 2018, באישור מועצת המדינה, שודרגה נפת בין דאז למעמד נפה עירונית ושמו שונה לבינג'ואו.

## חלוקות משנה מנהליות
הנפה העירונית בינג'ואו מחולקת לתת-רובע אחד, שתי עיירות ושני פלכים:
* תת-רובע צ'נגגוואן (城关街道/Chéngguān Jiēdào)
* העיירה בייג'י (北极镇/Bĕijí Zhèn)
* העיירה שינמין (新民镇/Xīnmín Zhèn)
* העיירה לונגגאו (龙高镇/Lónggāo Zhèn)
* העיירה יונגלה (永乐镇/Yŏnglè Zhèn)
* העיירה יימן (义门镇/Yìmén Zhèn)
* העיירה שוויקואו (水口镇/Shuĭkŏu Zhèn)
* פלך שיפו (西坡乡/Xīpō Xiāng)
* העיירה האנג'יה (韩家镇/Hánjiā Zhèn)
* העיירה טאי-יו (太峪镇/Tàiyù Zhèn)
* פלך שינבאודזה (新堡子乡/Xīnbăozi Xiāng)

## תחבורה
* 
*  שיאן–
*  פוג'ואו–יינצ'וואן
* 

## קישורים חיצוניים

## הערות שוליים

קטגוריה:הרפובליקה העממית של סין: נפות עירוניות
קטגוריה:שאאנשי: ערים
סגן ראש ממשלת הולנד

**סגן [[ראש ממשלת הולנד]]** הוא התפקיד השני בחשיבותו ברשות המבצעת  של הולנד. במקרה שבו ראש הממשלה נעדר סגנו ממלא את תפקידיו, בהם עמידה בראש הקבינט של הולנד ומועצת השרים של הולנד. בדרך כלל, לכל המפלגות בקואליציה שאינן מפלגת השלטון מוקצה תפקיד של סגן, והיררכיית הסגנים נקבעת לפי גודל המפלגה.

קטגוריה:ממשלת הולנד
קטגוריה:סגני ראשי ממשלות
קטגוריה:קצרמר פוליטיקה
הרמיקסים (אלבום של עדן בן זקן)

**הרמיקסים** הוא אלבום הרמיקס הראשון של הזמרת הישראלית עדן בן זקן. הוא יצא לאור ב-6 באוקטובר 2023, בהוצאת חברות התקליטים שרית הפקות והליקון ארומה מיוזיק. על הרמיקסים באלבום אחראי רוני מלר. עטיפתו מציגה את בן זקן כששמה מתנוסס בצבע זהב עם שם האלבום עצמו בצבע שחור.

באלבום נכללו רמיקסים לשירים שונים שהוציאה בן זקן במהלך הקריירה שלה, כדוגמת: "הגענו הבנות", "כולם באילת" ו"תל אביב בלילה".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי עדן בן זקן
קטגוריה:אלבומים רמיקס בעברית
קטגוריה:אלבומי חברת שרית הפקות
קטגוריה:אלבומי חברת הליקון ארומה מיוזיק
רוני אברהם

**רוני אברהם** (בצרפתית: **Ronny Abraham**; נולד ב-5 בספטמבר 1951) הוא משפטן צרפתי-יהודי העוסק במשפט בין-לאומי פומבי ומכהן כשופט בבית הדין הבין-לאומי לצדק (ICJ).

## קורות חיים
אברהם נולד באלכסנדריה, מצרים ב-1951. ב-1973 קיבל דיפלומה מהמכון למדע המדינה פריז, ושנה לאחר מכן קיבל דיפלומה בלימודים מתקדמים במשפט ציבורי מסורבון. ב-1976 החל ללמוד בבית הספר הלאומי למינהל.

עם סיום לימודיו ב-1978 מונה לשופט שלום בבית הדין המינהלי של צרפת, וכיהן בתפקיד זה עד 1985 ובין השנים 1987–1988 (בין שתי הכהונות שימש סגן מנהל אגף המשפטים במשרד החוץ). מאז 1988 הוא מכהן במועצת המדינה של צרפת, ובמקביל כיהן גם בוועדת המומחים של מועצת אירופה לשמירה על זכויות האדם וכיושב ראש הוועדה המייעצת של הארגון לשיתוף פעולה ולפיתוח כלכלי.

בשנים 1989–1998 כיהן אברהם כנציב ממשלת צרפת במערכת המשפט, ובין 1998 ל-2005 כיהן כמנהל ענייני המשפט במשרד החוץ הצרפתי. בתפקיד זה ייצג ב-2004 את צרפת בבקשה לחוות דעת מייעצת מבית הדין הבין-לאומי לצדק (ICJ) בנוגע לחוקיות גדר ההפרדה שבנתה ישראל, וטען כי בניית הגדר מפרה את החוק הבין-לאומי. הוא שימש כפרופסור במכון למדע המדינה בפריז, באוניברסיטת פריז-נאנטר ובאוניברסיטת פנתאון-אסאס.

ב-15 בפברואר 2005 נבחר על ידי מועצת הביטחון והעצרת הכללית של האומות המאוחדות לכהן בבית הדין הבין-לאומי לצדק בעקבות התפטרותו של בן ארצו גילברט גיום. הוא שימש בתפקיד זה עד סיום כהונתו המתוכנן של גיום, בפברואר 2009, ונבחר לכהונה נוספת. בשנים 2015–2018 שימש כנשיא בית הדין, וב-2018 נבחר שוב לתפקיד שופט.

ב-2024 שפט אברהם בתלונת דרום אפריקה נגד ישראל בגין רצח עם, ופסק בעד האמצעים הזמניים שביקשה דרום אפריקה להשית על ישראל בעקבות מלחמת חרבות ברזל ברצועת עזה.

## קישורים חיצוניים
*ביוגרפיה, באתר בית הדין הבין-לאומי לצדק (ICJ)
*

## הערות שוליים

קטגוריה:שופטי בית הדין הבין-לאומי לצדק
קטגוריה:משפטנים יהודים צרפתים
קטגוריה:יהודים מצרים
קטגוריה:צרפתים שנולדו ב-1951
הלים

ממוזער|מנה של הלים עם בצל מטוגן וקינמון
**הלים** או **חלים** (פרסית: **حلیم**) הוא תבשיל פרסי ודרום אסייתי העשוי חיטה מלאה מבושלת עם בשר (על פי רוב עצמות בקר, כבש או, תרנגול הודו).

על פי רוב מוגש ההלים כארוחת בוקר בליווי בצל מטוגן עם כורכום ונהוג לפזר עליו קינמון טחון. בימי הרמאדן, ההלים הוא מנה מקובלת בארוחות איפטאר באיראן ובפקיסטן. יהודי אירן, נוהגים לבשל הלים בישול ארוך בלילה כמנה לשבת, בדומה למאכלים אחרים בבישול ארוך כמו חמין.

ממוזער|סיר הלים
גרגירי החיטה מבושלים בשלמותם בישול ארוך, עד התפרקות העמילן שבהם, שלצד הג'לטין הנוצר מבישול העצמות מעניק למנה מרקם סמיך של דייסה. בחלק מגרסאות המנה, היא מכילה גם גרעיני שעורה או גריסים ולעיתים קטניות דוגמת שעועית וחומוס.

מקורו של ההלים במנה הערבית האריס  (ערבית: هريس). מאכלים דומים קיימים גם בטורקיה, ארמניה, עיראק, אזרבייג'ן, אוזבקיסטן וטג'יקיסטן. בדרום אסיה (הודו, בנגלדש, פקיסטן ובנגל) ישנם תבשילים הנקראים לעיתים בשם זהה, אף הוא בבישול ארוך עם בשר, המכיל גם קטניות כגון עדשים ותיבול שונה כגון קארי וזנגוויל. בחלק מגרסאות התבשיל נהוג למעוך את גרעיני הדגן שבתבשיל למרקם משחתי יותר. 
קובץ:Meerut ka Haleem.jpg|הלים הודי נוסח העיר מיראט
קובץ:Bangladeshi style Shahi Haleem.jpg|הלים בסגנון בנגלדשי
File:Haleem hyderabadi.jpg|הלים הודי נוסח העיר היידראבאד


## קישורים חיצוניים

* 
* Halim (Persian Porridge) באתר Jewish Food Society. 

## הערות שוליים

קטגוריה:המטבח הפרסי
קטגוריה:מאכלי שבת
לאון סוור

**לאון סוור** (בסלובנית: **Leon Sever**; נולד ב-9 באפריל 1998 בבריסל שבבלגיה) הוא כדורגלן סלובני המשחק בעמדת הקשר בקבוצת הפועל נוף הגליל מהליגה הלאומית.

## קריירת מועדונים
סוור גדל במחלקת הנוער של מ.נ.ק. איזולה, ובשנת 2015 עבר למחלקת הנוער של קופר. במהלך עונת  ערך סוור שתי הופעות במדי הקבוצה הבוגרת של קופר במסגרת ליגת העל הסלובנית.

בחודש יולי 2017 חתם סוור בטאבור סז'אנה מליגת המשנה הסלובנית. בתום עונת  העפיל עם המועדון לליגת העל הסלובנית. בסך הכל ערך 125 הופעות ליגה במדי המועדון, בהן הבקיע 21 שערים.

ב-2 ביולי 2021 חתם סוור במניסה מליגת המשנה הטורקית, אולם ב-27 באוגוסט שוחרר מהמועדון, מבלי שערך הופעות במדיו.

בעונת  שיחק סוור בנ.ק. בראבו מליגת העל הסלובנית, במדיה ערך 16 הופעות ליגה, ובעונת  שיחק בנ.ק. ראדומליה מליגת העל הסלובנית, במדיה ערך 24 הופעות ליגה.

ב-31 באוגוסט 2023 חתם סוור בנ.ק. דקאני מליגת המשנה הסלובנית. הוא ערך 14 הופעות ליגה במדי המועדון, בהן הבקיע ארבעה שערים.

ב-26 בינואר 2024 חתם בהפועל נוף הגליל מהליגה הלאומית.

## קישורים חיצוניים

## הערות שוליים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני קופר
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:סלובנים שנולדו ב-1998
קיקה גרסיה

**אנריקה גרסיה מרטינס** (בספרדית: **Enrique "Kike" García Martínez**; נולד ב-25 בנובמבר 1989), הידוע יותר בקיצור של שמו הפרטי "**קִיקֶה**", הוא כדורגלן ספרדי המשחק בעמדת החלוץ בקבוצת אספניול מהלה ליגה.

## קריירה
### ריאל מורסיה
גרסיה, שנולד במוטילה דל פלנקר, קואנקה, הצטרף לנוער של ריאל מורסיה בגיל 18. הוא ערך את הופעת הבכורה שלו בבוגרים בעונת 2007/08, בליגה הספרדית השלישית.

ב-23 במאי 2009, גרסיה שיחק את משחקו הראשון, כשנכנס כמחליף של קוויקה דה לוקאס בתיקו 2–2 בחוץ מול סלטה ויגו בליגה השנייה. הוא הבקיע את שערו הראשון כחודש לאחר מכן, בניצחון ביתי 2–1 על סלמנקה. בנובמבר של אותה השנה הוא חתם על חוזה חדש לשלוש שנים, והפך לשחקן הרכב קבוע.

גרסיה סבל מפציעה בספטמבר 2011, ולמרות שהושבת תחילה למשך חודש, הוא היה מחוץ לפעילות במשך כל העונה. באוקטובר של השנה שלאחר מכן הוא חתם על הסכם חדש עם מורסיה, שיימשך עד 2016.

בשנתו האחרונה, גארסיה היה מלך השערים השני המשותף בליגה עם 23 שערים ועזר לקבוצתו לעלות לפלייאוף לה ליגה. הוא גם היה שחקן החודש של מאי.

### מידלסברו
ב-11 ביולי 2014, גרסיה הצטרף לקבוצת מידלסברו באנגליה, בעסקה של 3.5 מיליון יורו (2.7 מיליון ליש"ט).הוא הוחתם על ידי חברו אייטור קאראנקה, שעבד איתו בנוער הבינלאומי של הנבחרת הספרדית, וערך את הופעת הבכורה התחרותית שלו ב-9 באוגוסט כשפתח בבית בברמינגהם סיטי ביום פתיחת העונה, וכבש את השער השני של קבוצתו בדקה ה-66 לניצחון ביתי 2–0. הוא מצא שוב את הרשת בהופעתו השנייה שלושה ימים לאחר מכן, כשהחליף את אדם ריץ' בתחילת המחצית השנייה של תיקו בגביע הפוטבול ליג באולדהאם אתלטיק וכבש את השער האחרון בניצחון 3-0.

גארסיה נכנס למשחק בדקה ה-86 במשחק של מידלסברו בסיבוב הרביעי בגביע האנגלי נגד אלופת הפרמייר ליג המכהנת מנצ'סטר סיטי ב-24 בינואר 2015, וכבש את השער השני בניצחון קבוצתו 2-0.

גארסיה כבש בניצחון 3–0 של מידלסברו על ברנטפורד ב-15 במאי 2015, שהעלה את המארחים לגמר הפלייאוף עם 5–1 במצטבר. הוא היה מחליף במשחק המכריע, הפסד 0–2 לנוריץ' סיטי באצטדיון וומבלי.

### אייבר
ההחתמות של החלוצים דייוויד נוג'נט וג'ורדן רודס במידלסברו הובילו לספקולציות לגבי עתידו של גרסיה במועדון, ויצרו לחץ נוסף עבורו להיכלל בהרכב הפותח. לאחר התעניינות מצד קבוצות אחרות בליגה לידס יונייטד ו-וולברהמפטון וונדררס, הוא עזב וב-2 בפברואר 2016, וחתם באייבר בליגה הבכירה, אך רישום מאוחר גרם לכך שהוא לא יהיה כשיר לשחק עד העונה הבאה.

גארסיה ערך לבסוף את הופעת הבכורה שלו עבור הבאסקים ב-19 באוגוסט 2016, כשפתח בהפסד חוץ 2–1 מול דפורטיבו דה לה קורוניה. הוא כבש שבעה שערים בעונת הבכורה שלו - תשעה בכל המסגרות - ועזר לקבוצתו להגיע למקום העשירי.

ב-1 במאי 2021 גארסיה הבקיע את כל השערים של קבוצתו בניצחון הביתי 3-0 על דפורטיבו אלאבס.

### אוסאסונה
גרסיה המשיך בליגה הספרדית בעונת 2021, כשהשחקן החופשי הצטרף לאוסאסונה בחוזה לשלוש שנים עם סעיף רכישה של 15 מיליון יורו. הוא הבקיע את השער הראשון שלו עבור קבוצתו בניצחון 3-2 בקאדיס.

גרסיה היה מלך השערים בגביע המלך 2022–23, ומצא את הרשת חמש פעמים בסיבובים המוקדמים ואף הגיע לגמר.

### אלאבס
ב-13 באוגוסט 2023, גרסיה חתם על חוזה לשנתיים עם דפורטיבו אלאבס, העולה החדשה ללה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל מורסיה
קטגוריה:כדורגלני מידלסברו
קטגוריה:כדורגלני אייבר
קטגוריה:כדורגלני אוססונה
קטגוריה:כדורגלני דפורטיבו אלאבס
קטגוריה:כדורגלני אספניול
קטגוריה:ספרדים שנולדו ב-1989
שם עולם 2019

**שם עולם 2019** הוא אלבום אוסף של שירי זיכרון והנצחה הקשורים ליום הזיכרון לשואה ולגבורה. במסגרת האלבום, הוקם הפרויקט "שם עולם 2019" שנועד להנציח את סיפורי השואה באמצעות מוזיקה. הפרויקט נוסד בידי משה קלוגהפט שגם כתב את שירי האלבום, ללחן והפקה מוזיקלית של עומרי אגמון. הפקה וקונספט עינת שמיר.

במסגרת האלבום, עוצבו עטיפות לכל שיר, בהשראת עטיפת האלבום עצמו.

## רקע
בשנת 2019 הוחלט ליזום פרויקט במסגרתו ישתתפו מוזיקאים שונים כדוגמת נועה קירל, ישי לוי, גיא ויהל, נינט טייב, דיקלה ונסרין קדרי שיקליטו שירים שנכתבו בידי משה קלוגהפט לזכר ולהנצחת יום הזיכרון לשואה ולגבורה. בגלי צה"ל שודרה התוכנית "עושים צהריים" בה שודרו שירי האלבום – ראיונות עם האמנים נערכו במהלך שידורה.

בסרטן שפורסם ביוטיוב ב-2 במאי 2019, נכתב כי בשם עולם .

## רשימת רצועות

## קישורים חיצוניים

## הערות שוליים

קטגוריה:אלבומי אוסף בעברית
קטגוריה:השואה במוזיקה
קטגוריה:אלבומי חברת ארומה מיוזיק
סונסום

במנהגים הרוחניים של אנשי האשנטי ואנשי האקאן, סונסום הוא הרוח של האדם. סונסום מחבר בין הגוף (הונאם) לנשמה (קרא). סונסום יכול להיות מועבר במגוון דרכים, כולל מאב לבן במהלך ההתעברות. הכוח הזה משמש כדי להגן על נושאי הרוח, הסונסום. כאשר אדם מת, הסונסום חוזרת לביתו המטאפורי של האב, וממתין להתגלגל מחדש בבן הבא שנולד מאנשי אותה משפחה.

צורה נוספת של סונסום היא הכוח הרוחני שלפי אמונת האקאן מאפשר לבעליו לתרגל כישוף. כוח זה נקרא סונסום פי (sunsum fee), או "רוח מלוכלכת". בשונה מהסונסום הגנטי שנדון קודם לכן, זהו כוח שמועבר ברצון, לרוב על ידי סבים וסבתות לנכדים, כשהסבים או הסבתות מרגישים שמגיע לנכיהם אלה הכוח להפעיל קסם כזה. באופן זה, הסונסום יכול להישאר חי וקיים דרך שושלת. מכיוון שלזכרים יש סונסום טבעי, אם הם מרוויחים סונסום פי הם בעלי עוצמה רוחנית פי שניים מאישה שיש לה רק יכולות כישוף. למרות זאת, הדעה הרווחת היא שרוב המכשפות הן נקבות בקרב אנשי האשנטי והאקאן, והאמונה היא שהן כה חזקות שהן יכולות להרוג תינוקות על ידי שמיעתם כשהם בוכים.

## פרקטיקות תרבותיות
הסונסום הוא פונקציה, תפקיד של ה"קרא", הנשמה, בכך שכאשר האל ניאמה (Nyame - Nyankapon-Nyame-Odomankoma) נותן ליילוד קרא בלידה, הסונסום הוא המלווה את הקרא. לכן, הקרא והסונסום הם מקבילים ומכוונים זה אל זה. הסונסום, במובן מסוים, קיים בעולם החומר והוא הופך לחלק פונקציונלי מהאדם רק כאשר האדם הופך לנפש חיה. סונסום הוא אפוא מקביל מודע של נשמת האקאן. ל"קרא" סוגדים ונותנים מנחות. בקרב חלק משבטי האקאן לכל אדם יש מזבח לקרא שלו. לסונסום לא סוגדים. סונסום הוא החלק של האקאן שנלחם ברוע המנסה לזהם את הקרא. סונסום מנסה לכבוש את החולשות אליהן נחשף בן האקאן. 

## הערות שוליים

## לקריאה נוספת

* Asante Molefi; *African Intellectual Heritage* 1996
* Gyekye Kwame; "An essay on African philosophical thought: the Akan conceptual scheme" 1995
* Ephirim-Donkor, Anthony; "African Religion Defined; A Systematic Study of Ancestor Worship among the Akan" 2nd Edition, 2013


קטגוריה:חוף השנהב: תרבות
אלין גולן

**אלין גולן** (נולדה ב-13 בספטמבר 2006) היא זמרת ושחקנית ישראלית.

## ביוגרפיה
גולן גדלה בעיר רחובות והיא בתם של הזמר איל גולן ושל הדוגמנית אילנית לוי.

### קריירת מוזיקה ותוכנית דוקו של משפחתה
התפרסמה כשהוציאה את השיר "תמיד בשבילך" יחד עם אביה, איל, בשנת 2016.

בשנת 2020 השתתפה בוידאו-קליפ לשיר "ילדי המרפסות" בעקבות מגפת הקורונה, לצד אביה, יחד עם מספר זמרים ושחקנים ישראלים.

במאי 2022 החלה להשתתף בתוכנית הדוקו-ריאליטית "משפחת שדה", העוסקת בחיי היום יום של משפחתה מצד אמה, ואיתה גם הקליטה את שיר הפתיחה לתוכנית, לצד אמה ואחיה, שנקרא על שמה של הסדרה.

ביוני באותה השנה הוציאה את סינגל הבכורה שלה, "אין לי כוח". השיר הגיע לצמרת מצעד השירים המושמעים של אפל מיוזיק ושל ספוטיפיי, וגם לראש מצעד ההשמעות בתחנות הרדיו בישראל.

בינואר 2023 הוציאה את הסינגל השני "כל הלילה", יחד עם הקליפ לשיר. במרץ באותה השנה הוציאה את הסינגל "געגוע". באפריל הוציאה גולן את הקאבר לשיר "הנסיך הקטן" של הפזמונאי יהונתן גפן, לרגל יום הזיכרון לשואה ולגבורה.

ביוני 2023 הוציאה את הסינגל הרביעי והקליפ "ביי, שלום, תודה". היא סיפרה כי השיר מדבר על "מערכת יחסים שהסתיימה, הקושי להתגבר על האקס לצד הידיעה שמגיע לך יותר. ובדיוק כשהחלטת לשחרר, לבלות ולהשתחרר הוא נזכר להתקשר... אז... כמו שהמענה הקולי אומר "ביי, שלום, תודה!". באותו החודש, הופיעה גולן במצעד הגאווה שהתקיים בתל אביב עם השיר "ביי, שלום, תודה".

ב-30 בינואר 2024, גולן הוציאה לאור את הסינגל "אין לי מקום" שהוקדש לחטופים הישראלים ברצועת עזה במלחמת חרבות ברזל, ומבטא את הכאב והגעגוע של המשפחות והקרובים. בקליפ המלווה את השיר השתתפה מיכל לובנוב, אשתו של החטוף אלכס לובנוב, שנמצאה אז בהריון מתקדם וגידלה לבדה ילד בן שנתיים. ב-19 בספטמבר, יצא לאור הסינגל "משהו אמיתי", שיר הנושא של הסדרה הישראלית לנוער "יונייטד היי" בביצועה של גולן. ב-29 בספטמבר יצא לאור הסינגל "מפחדים מפרידה", שיתוף פעולה בין גולן והמפיק המוזיקלי רון בי. הקליפ המלווה את השיר בוים על ידי אמיל בן שמעון.

ב-18 בפברואר 2025, יצא לאור הסינגל "מסיבת פרידה" של גולן, יום לפני גיוסה לצה"ל. היא גויסה ללהקת חיל חינוך והשתתפה כסולנית בסינגלים שהוציאו הלהקות הצבאיות. ב-29 באוקטובר של אותה שנה יצא הסינגל שלה "רציתי לצעוק".
ב-23 בפברואר 2026, הוציאה מיני-אלבום בכורה.

### קריירת משחק
ממרץ 2022 עד אוגוסט 2023 שיחקה גולן את אושר לוי בסדרת הנוער "זיגי", בתור הבוסית של דן ומיקי.

בספטמבר 2024, החלה לשחק בסדרה ב-HOT, הנקראת "יונייטד היי" בתפקיד הראשי.

בחנוכה 2025 השתתפה בפסטיגל.

### חיים אישיים
בדצמבר 2024, פורסם כי גולן בזוגיות עם אלעד בן ארצי. ב-30 בנובמבר 2025 פורסם שהשניים נפרדו.

## פרסים ומועמדויות

## פילמוגרפיה

## קישורים חיצוניים

* 
* 
* 
* 
* 

## הערות שוליים

קטגוריה:זמרות ישראליות
קטגוריה:רחובות: אישים
קטגוריה:זמרות פופ ישראליות
קטגוריה:משתתפי הפסטיגל
קטגוריה:חברות להקת חיל החינוך
קטגוריה:ישראליות שנולדו ב-2006
קטגוריה:ישראלים שנולדו ב-2006
אבן מלאכותית

[קישור=https://en.wikipedia.org/wiki/File:Betonsteinwerk_02_Hildastrasse_Freiburg_i._B.JPG|ממוזער| מאבן יצוקה ב[פרייבורג, גרמניה]]
**אבן מלאכותית** היא שם למרכיבי בניין שונים המיוצרים מהמאה ה-18 ואילך מחומרי גלם מגוונים שנועדו להחליף או לחקות מוצרי אבן טבעית המיועדים לבנייה. האבנים המלאכותיות משמשות למטרות שונות כולל פסלים, אריחים, גדרות ואדנים, לבנים לבניית קירות.

## היסטוריה
[ממוזער| אריה הגדה הדרומית מאבן קואד, בקצה הדרומי של [גשר וסטמינסטר, לונדון]]
אחת הדוגמאות המוקדמות ביותר לאבן מלאכותית הייתה אבן קואד (שנקראת במקור *Lithodipyra*), קרמיקה שנוצרה על ידי  (1821–1733), ויוצרה בין השנים 1769 ל-1833. מאוחר יותר, בשנת 1844,  יצר חומר שנקרא "אבן סיליקוס", באמצעות חול ואבקת צור בתוך תמיסה בסיסית. על ידי חימום בדוד קיטור סגור בטמפרטורה גבוהה חלקיקי הצור נצמדו זה לזה  וניתן היה ליצוק אותם או לעבד אותם לאגרטלים, מצבות, ופריטם עיצוביים נוספים.

בשלב מאוחר יותר נוצרה  "אבן ויקטוריה", מגרניט כתוש דק וצמנט פורטלנד . התערובת נוצקה לתבנית לבנים, שהונחו   בתמיסה צורנית למשך כשבועיים כדי להקשיח אותם. המוצר שהתקבל היה עמיד למים ולזיהום אוויר.
[ממוזער| לוח מוצב בבטון של מדרכה בשדרת קולומביה בקייפ [כף מיי|מאי, ניו ג'רזי, ארצות הברית. כתוב "Artificial Stone Vulcanite Paving Co, Office 1902 Green St, Philada" [Philadelphia, Pennsylvania, USA]. זה כנראה מתוארך לסוף המאה ה-19 או תחילת המאה ה-20. (הבטון שמקיף אותו כרגע אינו המדרכה המקורית.)]]
רוב הסוגים המאוחרים יותר של אבן מלאכותית היו מורכבים מבטון וחול דק שנוצק בתבניות עץ או ברזל. 

אבן מלאכותית מודרנית היא יחידת בנייה מבטון אדריכלי המיוצרת כדי לדמות אבן טבעית מסותת. אבן כזו יכולה לשמש כתחליף לאבן טבעית במקומות בהם קשה להשיג אבן טבעית מתאימה להנייה באיכות טובה.
אבן מהונדסת היא הפיתוח האחרון של אבן מלאכותית. תערובת של אבקת שיש או קוורץ, שרף ופיגמנט נוצקת באמצעות תנודת ואקום ליצירת בלוקים. לאחר מכן מיוצרים לוחות על ידי חיתוך, שחיקה וליטוש. חלק מהמפעלים פיתחו שרף פוליאסטר מיוחד, בעל צמיגות נמוכה וחוזק גבוה כדי לשפר את הקשיות, החוזק והברק ולהפחית את ספיגת המים.

גולות מהונדסות משמשות לרוב כריצוף עבור פרויקטים מסחריים גדולים, אך בניגוד לטרצו אינן יציקות באתר. קוורץ מהונדס נמצא בשימוש נרחב בעולם המפותח עבור משטחים, אדני חלונות וחיפויי רצפות וקירות.

הרוב המכריע של חברות אבן מהונדסת ממוקמות בסין, הודו, ומקום הולדתה באיטליה. טכנולוגיה אחת שהומצאה בתחילת שנות ה-80 היא .

## ראו גם
* בנייה באבן

## קישורים חיצוניים

## הערות שוליים

קטגוריה:אבני בניין
קטגוריה:חומרי בניין
יצחק בירן

**יצחק (צקי) בירן** (1949–2015) היה קצין בצה"ל בדרגת תת-אלוף שכיהן כמפקד מערך הנ"מ קודם לכן שימש כמפקד בית הספר לנ"מ, מפקד אגד נ"מ מרכז 167 ומפקד גדוד 138.

## שירות צבאי
בירן התגייס לצה"ל ב-1967 ושובץ במערך הנ"מ. במלחמת ההתשה ובמלחמת יום הכיפורים שרת כקצין הוק בסיני. במבצע שלום הגליל שרת כמפקד יטנ"מ 138, אחת מסוללות הגדוד שהוצבה בהר ברוך הפילה מטוס מדגם מיג-25 במבצע גוזל.

בשנת 1986 קודם לדרגת אל"ם ומונה לתפקיד מפקד אגד נ"מ מרכז 167, בשנים 1988–1990 פיקד על בית הספר לנ"מ. ב-1991 לאחר לימודים במכללה לביטחון לאומי קודם לדרגת תת-אלוף ומונה למפקד כוחות הנ"מ. כיהן בתפקיד עד 1994.

## חיים אישיים
לאחר שחרורו היה סמנכ"ל בחברות דקסון ופלאפון.

בירן היה נשוי ואב לשלושה. אחיינו, תת-אלוף גלעד בירן, שירת כמפקד מערך ההגנה האווירית עד יולי 2025 .

בוגר תואר ראשון בהצטיינות מהטכניון בהנדסת חשמל ותואר שני במדעי המדינה מאוניברסיטת חיפה במסגרת לימודיו במב"ל.

קטגוריה:מפקדי מערך ההגנה האווירית
קטגוריה:ישראלים שנולדו ב-1949
קטגוריה:ישראלים שנפטרו ב-2015
קרופקאקה

ממוזער|300px|קרופאקור מסמלנד
**קרופקאקה** (בשוודית: **Kroppkaka**; ברבים "Kroppkakor") היא כיסוני תפוחי אדמה שוודיות מסורתיות מבושלות שממולאת לרוב בבצל ובשר.

## מאפיינים
מרכיבים עיקריים במאכל הם תפוחי אדמה, קמח חיטה, בצל, מלח ובשר טחון של חזיר או אחר. הם דומים מאוד לראספבול הנורווגי, הצפליני הליטאי והכופתאות תפוחי אדמה הגרמני. ודי דומה לפאלט השוודי.

קרופקאקור מוגשים עם גם כקינוח עם חמאה (מותכת), ריבת חמוציות אדומות או קצפת. ישנן כמה וריאציות אזוריות של המתכון עם פרופורציות שונות של תפוחי אדמה מבושלים וטריים. תבלינים מופיעים בהרבה מן הווריאציות. קרופקאקור נאכלים בעיקר במחוזות של דרום שוודיה של אלנד, סמולנד, גוטלנד ובלקיניה.

## גרסאות אחרות
המנה שונה מאוד בין האזורים. בבלקיניה, הקרופקאקור נקראים "קרופקאקור אפור" והם עשויים כמעט רק מתפוחי אדמה לא מבושלים ומעט תפוחי אדמה מבושלים. באלנד, קרופקאקור עשויים בעיקר מתפוחי אדמה גולמיים וכמות קטנה של תפוח אדמה מבושלים. בסמולנד, קרופקאקור עשויים בעיקר מתפוחי אדמה מבושלים וכמות קטנה של תפוחי אדמה לא מבושלים, ובגוטלנד, קרופקאקור עשויים מתפוחי אדמה מבושלים בלבד.

בבלקיניה ובאלנד יש קרופקאקור עם מילויים שונים כמו צלופח ועופות ים שנאכלו באופן היסטורי בעיקר על ידי עניים. עם זאת, המילוי הנפוץ ביותר הוא בשר חזיר.

קרופקאקור מגיע מהאזור הדרום מזרחי של שוודיה, אבל בצפון שוודיה, יש מאכל דומה שנקרא פאלט. פטלט עשוי בצורה דומה, אך המרכיבים מעט שונים והוא עשוי מתפוחי אדמה לא מבושלים בלבד, כמו כן הוא שונה באיזה קמח ואיזה תפוחי אדמה משתמשים, מה שמבדיל בטעם מקרופאקור.

## מנות דומות
* פאלט
* כופתאות תפוחי אדמה
* ראספבול - כופתאות תפוחי אדמה נורווגיות
* כופתה - כופתאות תפוחי אדמה שנמצאות בדרך כלל במטבח מרכז אירופה ומזרח אירופה .
* פוטן ראפה - כופתאות תפוחי אדמה מבושל אקדיאני

## הערות שוליים

קטגוריה:המטבח השוודי
קטגוריה:כופתאות
קטגוריה:מאכלי תפוח אדמה
סיריל צ'אמבה

**סיריל צ'איי צ'אמבה** (בצרפתית: **Cyrille Tchayi Tchamba**; נולד ב-25 בפברואר 1998 בבאנגאנגטה שבקמרון) הוא כדורגלן קמרוני המשחק בעמדת החלוץ בקבוצת איחוד בני שפרעם מהליגה הלאומית.

## קריירת מועדונים
צ'אמבה גדל במחלקת הנוער של אוניון דואלה. בשנת 2019 הצטרף לוויטיס וילנה מליגת המשנה הליטאית, במדיה ערך 25 הופעות ליגה והבקיע 20 שערים. ב-28 במאי 2020 הושאל לריטראי מליגת העל הליטאית, ובסך הכל ערך במדיה שתי הופעות ליגה.

ב-12 במרץ 2021 חתם צ'אמבה בדאינבה אליטא מליגת העל הליטאית. הוא ערך 31 הופעות ליגה במדי המועדון, בהן הבקיע שלושה שערים.

ב-25 בפברואר 2022 חתם צ'אמבה בסמטרדיה מליגת המשנה הגאורגית. בתום עונת  העפיל עם המועדון לליגת העל הגאורגית. בסך הכל ערך 43 הופעות ליגה במדי המועדון, בהן הבקיע שמונה שערים.

ב-2 ביולי 2023 חתם צ'אמבה בסבורתלו טביליסי מליגת העל הגאורגית. הוא ערך 11 הופעות ליגה במדי המועדון, בהן הבקיע שלושה שערים. בנוסף זכה עם המועדון בגביע הגאורגי.

ב-5 בפברואר 2024 חתם צ'אמבה באיחוד בני שפרעם מהליגה הלאומית.

## תארים
;סבורתלו טביליסי
* הגביע הגאורגי (1): 2023

## קישורים חיצוניים

## הערות שוליים

קטגוריה:כדורגלנים קמרונים
קטגוריה:חלוצי כדורגל קמרונים
קטגוריה:כדורגלני איחוד בני שפרעם
קטגוריה:כדורגלנים זרים בישראל
קטגוריה:קמרונים שנולדו ב-1998
טדי סירס

**אדוארד מ. סירס** (באנגלית: **Edward M. Sears** נולד ב-6 באפריל 1977) הוא שחקן קולנוע וטלוויזיה אמריקאי.

## ביוגרפיה
סירס נולד בוושינגטון די. סי. וגדל בצ'בי צ'ייס, מרילנד. הוא למד בבית הספר התיכון לנדון בבת'סדה, מרילנד. סירס שיחק פוטבול באוניברסיטת מרילנד, אך עבר וסיים את לימודיו באוניברסיטת וירג'יניה עם תואר בניהול עסקי ב-1999.

## קריירה
הקריירה העסקית של סירס בניו יורק הוקפאה כאשר זכה בתפקיד באודישן הראשון שלו, עם תפקיד חוזה לשנתיים באופרת הסבון "לחיות את החיים". לאחר מכן השתתף בכמה סדרות בזכיינית "חוק וסדר" ובסדרת הקומדיה "וופי". הוא השתלם בסטודיו למשחק ויליאם אספר. הכשרה זו הובילה להופעות בתוכנית של דייוויד לטרמן ובתוכנית של קונאן או'בריאן.

בשנת 2008 הוא שיחק בתפקיד ראשי בסדרת הטלוויזיה "מצדי המתרס" בה הוא גילם את הסנגור הציבורי ריצ'רד פטריק וולסלי.

בשנת 2009 הופיע סירס בסדרת הטלוויזיה "בית הבובות*"* . הוא השתתף בסרט "רשימת הלקוחות",  ושיחק בסדרת הטלוויזיה "הסנגורים" (אנ').

בשנת 2013, סירס הצטרף לצוות השחקנים של סדרת הדרמה "הסקס של מאסטרס".  

מ-2015 עד 2016, שיחק סירס בעונה השנייה של סדרת הטלוויזיה "הפלאש" בתפקיד זום.  זום הוא האלטר אגו של האנטר זולומון, הפלאש ההפוך השלישי ויריבו של וולי וסט, הפלאש השלישי. דמותו של זום מדורגת במקום ה-37 ברשימת מאה נבלי-העל הגדולים של כל הזמנים, לפי אתר IGN.

בשנת 2017, הוא שיחק בתור קית' מולינס בסדרה "24: מורשת". 

בין השנים 2018–2022 שיחק בתפקיד חוזר בסדרת הטלוויזיה "שיקגו FIRE".

בין השנים 2019–2020 שיחק בסדרת הטלוויזיה "הפוליטיקאי", ששודרה בנטפליקס.

בשנת 2023 לוהק לתפקיד חוזר בעונה השנייה של סדרת הטלוויזיה "סוכן הלילה" .

## חיים אישיים
סירס התחתן עם השחקנית מיליסה סקורו ב-5 באוקטובר 2013. בזמנו הפנוי הוא גולש ומשחק הוקי קרח. יש לו שני אחים, כריסטיאן וריקי, ואחות דיינה.

## קישורים חיצוניים

## הערות שוליים

קטגוריה:בוגרי אוניברסיטת וירג'יניה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1977
בורמה קדאיף

**בורמה קדאיף** (בערבית: **بورما قطيف**) הוא מאפה מתוק העשוי מאטריות קדאיף וביניהן מילוי של אגוזי מלך או פיסטוקים טחונים.

המאפה ממותק בסירופ מי סוכר, שלעיתים כולל מי ורדים או דבש, מזכיר בטעמו את קינוח הבקלווה ונפוץ במטבח הטורקי והערבי.

המאפה מורכב מאטריות קדאיף, חמאה, פיסטוקים, אגוזים שאותם מגלגלים יחד ואופים בתבנית אלומיניום.

נהוג להגיש את המאפה בעיקר בחתונות, פסטיבלים ובאירועים דתיים כשהוא חם ובליווי תה או קפה טורקי.

מלבד הגרסה הבסיסית, קיימת גם גרסה המבוססת על פירות יבשים, שוקולד, קרם, בשר או דגים.

## ראו גם

* כנאפה
* בקלווה

## קישורים חיצוניים

* מתכון להכנת בורמה קדאיף, באתר Nefisyemektarifleri

## הערות שוליים

קטגוריה:המטבח הלבנוני: קינוחים
קטגוריה:מגדנאות
קטגוריה:המטבח הפלסטיני
קטגוריה:המטבח הערבי: קינוחים
קטגוריה:המטבח המזרח-תיכוני
קטגוריה:קינוחי גבינה
קטגוריה:קינוחים ממולאים
קטגוריה:המטבח הטורקי: קינוחים
קטגוריה:מאכלי אטריות
קאמק

קאמק (באנגלית Kamek) היא דמות בדיונית המופיעה בסדרת מריו, קאמק הוא המטפל של בייבי באוסר. קאמק הוא גם חבר בדרגים גבוהים של קוופה טרורופ כשהשתלט על צבא של בוזר שלו עד שהתבגר מספיק. קאמק הופיע לראשונה ב- *[[האי של יושי|Super Mario World 2]]: Yoshi's Island* . Kamek נלחם בתור הבוס בסדרת *Yoshi's Island* וב- *Mario Party DS* . קאמק קיבל את שמו מהתרגום ליפנית של Magikoopa. הוא וקאמי קופה, איש סודו של באוסר בסדרת Paper ''Mario'', מתבלבלים לעיתים קרובות זה עם זה, למרות שקאמי מבוסס על קאמק.
## פרופיל
**כוחות ויכולות**

כמנהיג ה-Magikoopas, לקאמק יש כוחות קסם עצומים (ואולי שאין שני להם), אותם הפגין בכמה משחקים. הוא יכול להשתמש בקסם שלו למספר רב של אפקטים שונים, כמו בריח הקסם הרגיל שבו משתמשים בני הזוג Magikoopas, להיות מסוגל להפוך הריסות לאויבים חיים, לפגוע באויביו וכו'.

## אִישִׁי

; קאמק
: מופיע ב" Super Mario RPG ". כחבר בצבא של באוזר, הוא עובד עם באוזר עד מחצית הדרך, אך עוזב באמצע הדרך ומגיע לטירה של באוזר בכוחות עצמו. עם זאת, הוא עובר שטיפת מוח על ידי צבא קאציו, מופיע כבוס בינוני, ובסופו של דבר חושף את ניבים בפני אדונו, באוזר. צבע הבגדים שלו כחול, אבל כשהוא עובר שטיפת מוח, הוא משתנה לאדום. בנוסף לכוח התקפת הקסם השני בגובהו בסדרה, הוא מזמן מפלצות כמו קינג בומב וג'קי המזויף, ומגן על עצמו בכך שהוא מסתתר מאחוריהן. כאשר תובס על ידי מריו והאחרים, שטיפת המוח שלך תוסר, ותוכל להשתמש בקסם כדי לשחזר את הכוח הפיזי שלך במלואו ולחשוף תיבת אוצר שנותנת לך כמות אינסופית של מטבעות.
: כשאתה קורא את מחשבותיו של מאלו ב-``מה אתה חושב?", תשמע את השורה ``Keeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeee. eeeeeeeeeeeeeeeeeeeess תינוקות!?", מה שמרמז על קשר לקאמק, שהופיע כעוזר ב-``האי של יושי".
;

;

### סרט
* הסרט של האחים סופר מריו

קטגוריה:מריו (זיכיון): דמויות
פסיון (מוזיקה)

**פסיון** הוא תת-סוגה של מוזיקה אורטורית במוזיקה נוצרית, המתארת את מסע הייסורים שישו עבר בדרכו אל הצליבה.

## מאפיינים
אורטוריות הפסיון הן אורטוריות לכל דבר המבוססות על קטעים מן הברית החדשה או על חיבורים פואטיים העוסקים בפסיון של ישו. טקסטים אלו מולחנים באופן דרמטי ומחולקים בין צלילים ומנעדים שונים אל מספר תפקידים: באופן מסורתי, הצלילים הנמוכים ביותר יועדו לישו, האמצעיים לאוונגליסט והגבוהים לקהל. לעיתים, מוסיפים מלחינים לאורטוריות כוראלים או מנגינות כנסייתיות הקשורות לנושא.

במהלך השנים התפתחו תת-קטגוריות של פסיונים, בהן:
* פסיון רספונסוראילי - יצירה שבה חלק האוונגליסט מושר כזמר גרגוריאני, אך חלקי הקהל ולעיתים גם דברי ישו מושרים באופן פוליפוני.
* פסיון מולחן ברצף - בפסיון מולחן ברצף, כל הטקסט מולחן באופן פוליפוני (הפסיונים של יאקוב אוברכט היו ידועים בכך).

ליצירות הפסיון אין תזמור קבוע והן נעות בין שירה אוניסונית ליצירות גרנדיוזיות לתזמורת ומקהלה.

יצירות הפסיון מושמעות באירועים דתיים בנצרות הקתולית והפרוטסטנטית ונועדו לביצוע בשבוע הקדוש.

סוגה מוזיקלית שהפסיון מתקשר איתה היא המוטט. בכמה מוטטים אפשר למצוא תכונות אופייניות לאורטוריות ופסיונים, כמו שירה אנטיפונלית שבה השירה ניתנת לקבוצות מתחלפות של זמרים כדי לייצג את הדיאלוג הדרמטי בין דמויות שונות.

## היסטוריה
המקור ההיסטורי הקדום ביותר על השימוש בפסיון של ישו בטקס דתי מגיע מהצליינית אגריה, שביקרה בירושלים במאה ה-4 ותיארה את הטקסים שנערכו בה במהלך השבוע הקדוש. במאה ה-5 בהוראת לאו הראשון הכנסייה הקתולית החלה מנהג של הקראת הבשורות של הברית החדשה במהלך השבוע הקדוש.

מקור הפסיון כסוגה מוזיקלית מגיע מימי הביניים. שירת פסיונים ולא קריאתם בלבד החלה ב. בכתבי יד מהמאה ה-9 מופיע הסימון הלטיני ״litterae significativae״ המסמן זמר לפי פרשנות, וכתבי יד מאוחרים יותר מציינים תוים מדויקים שיש לשיר. בכתבי יד אלו החלה להופיע גם החלוקה בין התפקידים של ישו, האוונגליסט ושאר הדמויות בעזרת שינוי גובה הצליל ודרך השירה.

אורטוריות הפסיון התפתחו משירה גריגוריאנית של הפסוקים באירועים דתיים ליצירות מורכבות. במאה ה-13 החלה חלוקת התפקידים של האוונגליסט, ישו, ושאר הדמויות בין מספר זמרים, ובמאה ה-15 החלו להלחין את הטקסט של ה"turba" (קהל בלטינית) בצורה פוליפונית כדי להגביר את הריאליזם ודרמטיות הביצוע. אורטוריות הפסיון המוכרות ביותר, רי"ב 244 ורי"ב 245 הולחנו על ידי יוהאן סבסטיאן באך.

## הערות שוליים

קטגוריה:מוזיקה כנסייתית
מקסנס ריברה

**מקסנס ריברה** (בצרפתית: **Maxence Rivera**; נולד ב-30 במאי 2002 בפרפיניאן שבצרפת) הוא כדורגלן צרפתי המשחק בעמדת קשר הכנף בקבוצת הירנפיין.

## קריירת מועדונים
ריברה גדל במחלקות הנוער של רושואז, בורגואן-ז'לייה וסנט אטיין. בשנת 2019 החל לשחק בקבוצת המילואים של סנט אטיין, ובשנת 2020 החל לשחק בקבוצה הראשונה של המועדון במסגרת ליגת העל הצרפתית.

ב-31 באוגוסט 2022 הושאל ריברה למשך עונת  ללה פווי מהליגה הצרפתית השלישית. הוא ערך 22 הופעות ליגה במהלך תקופת ההשאלה, בהן הבקיע שני שערים.

בתום תקופת ההשאלה חזר לסנט אטיין.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סנט אטיין
קטגוריה:כדורגלני הירנפיין
קטגוריה:צרפתים שנולדו ב-2002
ז'ילסון טבארש

**ז'ילסון בנשימול טבארש** (בפורטוגזית: **Gilson Benchimol Tavares**; נולד ב-29 בדצמבר 2001 בפראיה שבכף ורדה) הוא כדורגלן מכף ורדה ממוצא יהודי המשחק בעמדת החלוץ באקרון טוליאטי מליגת העל הרוסית בכדורגל, ובנבחרת כף ורדה. 

## קריירת מועדונים
טבארש גדל במחלקות הנוער של דמאיינסה, CR פוט, לינדה-א-וליה, ריאל SC, דמאיינסה ואשטוריל. בשנת 2021 החל לשחק בקבוצה הבוגרת של אשטוריל במסגרת ליגת העל הפורטוגלית. ב-31 בינואר 2023 הושאל למשך עונה וחצי לקבוצת המילואים של בנפיקה ליסבון, המשחקת בליגה הפורטוגלית השנייה.

ביולי 2024 חתם בעולה החדשה לליגת העל הרוסית, קבוצת אקרון טוליאטי.
## קריירה בינלאומית
ב-10 באוקטובר 2020 ערך טבארש את הופעת הבכורה שלו בנבחרת כף ורדה, בהפסד 2-1 לנבחרת גינאה במשחק ידידות.

נכלל בסגל נבחרת כף ורדה לטורניר גביע אפריקה לאומות 2021, אך לא שיחק בטורניר.

ב-25 במרץ 2022 הבקיע את שערי הבכורה שלו בנבחרת, שלושה שערים בניצחון 6-0 על נבחרת ליכטנשטיין במשחק ידידות.

נכלל בסגל הנבחרת גם לטורניר גביע אפריקה לאומות 2023.

## קישורים חיצוניים

קטגוריה:כדורגלנים מכף ורדה
קטגוריה:חלוצי כדורגל מכף ורדה
קטגוריה:כדורגלני אשטוריל
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים ברוסיה
קטגוריה:ילידי 2001
אלפה קונטה

**אלפה בדור קונטה** (באנגלית: **Alpha Bedor Conteh**; נולד ב-1 במאי 2000 בפריטאון שבסיירה לאון) הוא כדורגלן מסיירה לאון המשחק בעמדת קשר הכנף בקבוצת נפטצ'י באקו מליגת העל האזרית ובנבחרת סיירה לאון.

## קריירת מועדונים
קונטה החל את הקריירה המקצוענית שלו בקבוצת סנטרל פאראד מליגת העל של סיירה לאון. ב-14 ביולי 2021 חתם בהפועל תל אביב מליגת העל הישראלית, הוא הושאל להפועל אום אל-פחם מהליגה הלאומית, במדיה ערך 18 הופעות ליגה והבקיע שער אחד.

ב-25 ביולי 2022 חתם קונטה בהפועל ראשון לציון מהליגה הלאומית. הוא ערך 20 הופעות ליגה במועדון, בהן הבקיע שני שערים.

ב-1 במרץ 2023 חתם קונטה בלוקומוטיב פלובדיב מליגת העל הבולגרית. הוא ערך 20 הופעות ליגה במועדון, בהן הבקיע ארבעה שערים.

ב-16 בינואר 2024 חתם על חוזה לשלוש שנים וחצי בנפטצ'י באקו מליגת העל האזרית. ב-21 בינואר ערך את הופעת הבכורה שלו במועדון, בתיקו 0-0 נגד סבאך במסגרת המחזור ה-19 בליגה לעונת .

## קריירה בינלאומית
ב-14 באוקטובר 2023 ערך קונטה את הופעת הבכורה שלו בנבחרת סיירה לאון, בתיקו 1-1 נגד נבחרת בנין במשחק ידידות.

## קישורים חיצוניים

## הערות שוליים

קטגוריה:כדורגלנים מסיירה לאון
קטגוריה:סיירה לאון: קשרי כדורגל
קטגוריה:כדורגלני הפועל תל אביב
קטגוריה:כדורגלני הפועל אום אל-פחם
קטגוריה:כדורגלני הפועל ראשון לציון
קטגוריה:כדורגלני לוקומוטיב פלובדיב
קטגוריה:כדורגלני נפטצ'י באקו
קטגוריה:כדורגלני נבחרת סיירה לאון
קטגוריה:כדורגלנים זרים בישראל
קטגוריה:ילידי 2000
עבדוליי ג'רג'ואה

**עבדוליי ג'רג'ואה** (באנגלית: **Abdoulie Jarjue**; נולד ב-27 בינואר 2001 בבנג'ול שבגמביה) הוא כדורגלן סיירה לאוני-גמבי המשחק בעמדת הבלם בקבוצת דינמו ברסט מליגת העל הבלארוסית ובנבחרת סיירה לאון.

## קריירת מועדונים
ג'רג'ואה החל את הקריירה המקצוענית שלו בקבוצת סופרסטארס מליגת העל הגמבית. לקראת עונת 2019/2020 חתם בעירוני ניר רמת השרון מהליגה הלאומית. הוא שיחק במועדון במשך ארבע עונות, בהן ערך 94 הופעות ליגה והבקיע שני שערים.

ב-19 במאי 2023 חתם בהפועל כפר סבא מהליגה הלאומית. לאחר עונה אחת בכפר סבא עבר לדינמו ברסט הבלארוסית.

## קריירה בינלאומית
ב-15 בנובמבר 2023 ערך ג'רג'ואה את הופעת הבכורה שלו בנבחרת סיירה לאון, בתיקו 0-0 נגד נבחרת אתיופיה במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים מסיירה לאון
קטגוריה:סיירה לאון: חלוצי כדורגל
קטגוריה:כדורגלנים גמביאנים
קטגוריה:חלוצי כדורגל גמביאנים
קטגוריה:כדורגלני הפועל רמת השרון
קטגוריה:כדורגלני הפועל כפר סבא
קטגוריה:כדורגלני דינמו ברסט
קטגוריה:כדורגלני נבחרת סיירה לאון
קטגוריה:כדורגלנים זרים בישראל
קטגוריה:ספורטאים גמביאנים בישראל
קטגוריה:ספורטאים זרים בבלארוס
קטגוריה:גמביאנים שנולדו ב-2001
סרז'י קרדונה

**סרז'י קָרְדוֹנַה בֶּרְמוּדֵס** (בספרדית: **Sergi Cardona Bermúdez**; נולד ב-8 ביולי 1999 ביורט דה מאר שבספרד) הוא כדורגלן ספרדי המשחק בעמדת המגן השמאלי בקבוצת ויאריאל מלה ליגה.

## קריירת מועדונים
קרדונה גדל במחלקת הנוער של ז'ימנסטיק טרגונה. בשנת 2018 החל לשחק בפובלה מאפומט, קבוצת הבת של המועדון. ב-9 ביוני 2019 ערך את הופעתו היחידה בקבוצה הראשונה של ז'ימנסטיק טרגונה, בתיקו 1-1 נגד דפורטיבו לוגו במסגרת המחזור ה-42 בליגה הספרדית השנייה לעונת .

ב-26 בספטמבר 2020 חתם בלאס פאלמאס מהליגה הספרדית השנייה, והחל לשחק בקבוצת המילואים של המועדון. ב-30 במאי 2021 ערך את הופעת הבכורה שלו בקבוצה הראשונה של המועדון, בניצחון 1-0 על UD לוגרונייס במסגרת המחזור ה-42 בליגה לעונת . בתום עונת  העפיל עם המועדון ללה ליגה. ב-12 באוגוסט 2023 ערך את הופעת הבכורה שלו בלה ליגה, בתיקו 1-1 נגד מיורקה במסגרת המחזור הראשון לעונת 2023/2024.

ב-19 ביולי 2024 חתם בויאריאל בהעברה חופשית.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ז'ימנסטיק טרגונה
קטגוריה:כדורגלני לאס פאלמאס
קטגוריה:כדורגלני ויאריאל
קטגוריה:ספרדים שנולדו ב-1999
קלאודיו ספינלי

**קלאודיו פול ספינלי** (בספרדית: **Claudio Paul Spinelli**; נולד ב-21 בינואר 1997 בבואנוס איירס שבארגנטינה) הוא כדורגלן ארגנטינאי המשחק בעמדת החלוץ בקבוצת בני סכנין מליגת העל הישראלית.

## קריירת מועדונים
ספינלי החל את הקריירה המקצוענית שלו בקבוצת טיגרה מליגת העל הארגנטינאית. ב-25 במרץ 2017 ערך את הופעת הבכורה שלו במועדון, בהפסד 0–1 לרוסאריו סנטראל במסגרת המחזור ה-17 בליגה לעונת . בסך הכל ערך שתי הופעות ליגה במדי המועדון.

ב-16 באוגוסט 2017 הושאל ספינלי לסן מרטין דה סן חואן למשך עונת . ב-27 באוגוסט ערך את הופעת הבכורה שלו במועדון, בניצחון 0–2 על פטרונטו במסגרת המחזור הראשון בליגה. ב-12 בפברואר 2018 הבקיע את שער הבכורה שלו במועדון, בהפסד 1–2 על אתלטיקו טוקומאן במסגרת המחזור ה-15 בליגה. הוא ערך 13 הופעות ליגה במהלך תקופת ההשאלה, בהן הבקיע שבעה שערים.

ב-15 ביולי 2018 חתם ספינלי בגנואה מהסרייה א'.

ב-14 באוגוסט 2018 הושאל לקרוטונה מהסרייה ב'. ב-26 באוגוסט ערך את הופעת הבכורה שלו במועדון, בהפסד 0–3 לצ'יטאדלה במסגרת המחזור הראשון בליגה. ב-20 באוקטובר הבקיע את שערו היחיד במועדון, בניצחון 1–2 על פדובה במסגרת המחזור השמיני בליגה. בסך הכל ערך שש הופעות ליגה במהלך תקופת ההשאלה.

ב-30 בינואר 2019 הושאל ספינלי לארחנטינוס ג'וניורס מליגת העל הארגנטינאית. ב-18 בפברואר ערך את הופעת הבכורה שלו במועדון, בניצחון 1–2 על אסטודיאנטס לה פלאטה במסגרת המחזור ה-19 בליגה לעונת . בסך הכל ערך שבע הופעות ליגה במהלך תקופת ההשאלה.

ב-6 ביולי 2019 הושאל ספינלי לחימנסיה לה פלאטה מליגת העל הארגנטינאית למשך עונת . ב-27 ביולי ערך את הופעת הבכורה שלו במועדון, בתיקו 1-1 נגד לנוס במסגרת המחזור הראשון בליגה. בסך הכל ערך תשע הופעות ליגה במדי המועדון.

ב-1 באוקטובר 2020 הושאל ספינלי למשך עונת  לקופר מליגת העל הסלובנית. הוא ערך 27 הופעות ליגה במהלך תקופת ההשאלה, בהן הבקיע שלושה שערים.

ב-19 ביולי 2021 הושאל ספינלי לאולקסנדריה מליגת העל האוקראינית. ב-25 ביולי ערך את הופעת הבכורה שלו במועדון, בניצחון 0–1 על זוריה לוהנסק במסגרת המחזור הראשון בליגה לעונת . ב-15 באוגוסט הבקיע את שער הבכורה שלו במועדון, בתיקו 1-1 נגד לבוב במסגרת המחזור הרביעי בליגה. הוא ערך 17 הופעות ליגה במהלך תקופת ההשאלה, בהן הבקיע שני שערים.

ב-17 במרץ 2022 חתם ספינלי בלנוס מליגת העל הארגנטינאית. ב-2 באפריל ערך את הופעת הבכורה שלו במועדון, בהפסד 1–3 לוולס סארספילד במסגרת המחזור השמיני בליגה לעונת . הוא ערך 12 הופעות ליגה במדי המועדון.

ב-9 בינואר 2023 חתם על חוזה לשנה אחת בדפורטיבו מלדונדו מליגת העל האורוגוואית. הוא ערך 22 הופעות ליגה במהלך תקופת ההשאלה, בהן הבקיע חמישה שערים.

ב-27 בינואר 2024 חתם בבני סכנין מליגת העל הישראלית.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני טיגרה
קטגוריה:כדורגלני גנואה
קטגוריה:כדורגלני קרוטונה
קטגוריה:כדורגלני ארחנטינוס ג'וניורס
קטגוריה:כדורגלני חימנסיה לה פלאטה
קטגוריה:כדורגלני קופר
קטגוריה:כדורגלני אולקסנדריה
קטגוריה:כדורגלני לנוס
קטגוריה:כדורגלני דפורטיבו מלדונדו
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ארגנטינאים שנולדו ב-1997